cyanic-selkie/wikianc huggingface dataset:
Գենտամիցին
Ծերեր
Մեծերի մոտ ինչպես նախքան բուժումը, այնպես էլ բուժման ընթացքում պետք է ստուգել երիկամների ֆունկցիան։ Այս տարիքի մարդկանց մոտ գենտամիցինի մակարդակը արյան մեջ կարող է լինել բարձր երկար ժամանակ։ Այն պետք է կիրառել զգուշությամբ երիկամների, լսողական, հավասարակշռության և նյարդամկանային խնդիրներ ունեցողների մոտ ։
Երեխաներ
Գենտամիցինը նպատակահարմար չէ նշանակել երեխաներին, հատկապես նորածիններին։ Հետազոտությունները պարզել են, որ այս խմբի ներկայացուցիչները ունեն դեղի կիսադուրսբերման մեծ պարբերություն և արյան մեջ բարձր մակարդակ։ Բուժման ընթացքում պարբերաբար պետք է ստուգել երիկամների ֆունկցիան։ Գենտամիցինի ներարկումից հետո նկարագրվել են հիպոկալցեմիայի, հիպոկալեմիայի և մկանային թուլության դեպքեր ։
Պատմություն
Գենտամիցինը ստացվել է Micromonospora purpurea ֆերմենտացիայի արդյունքում։ Այն հայտնաբերվել է 1963 թվականին Վեյնշտեյնի, Վագմանի և այլոց կողմից Ռիկո Վոյչեզի կողմից ստացված նյութի վրա աշխատելիս Նյու Ջերսիի Բլումֆիլդ քաղաքի Շերինգ կազմակերպությունում ։ Հետագայում այն պուրինացվեց և իր երեք բաղադրիչները հայտնաբերվեցին Կուպերի և այլոց կողմից նույն ընկերությունում։ Այն ի սկզբանե կիրառվել է այրվածքների ժամանակ, որպես տեղային դեղորայք Ատլանտայում և Սան Անտոնիոյում, իսկ ներերակային ընդունման տարբերակը ստեղծվել է 1971 թվականին։ Սեպսիսի ժամանակ բուժան հիմնաքարը մնում է գենտամիցինը։
Այն սինթեզվել է միջավայրում (հողում և ջրում), բավականին տարածված Գրամ դրական Micromonospora-ից։ Գենտամիցինի և խմբի այլ ներկայացուցիչների՝ գենուսվերդամիցին, մուտամիցին, սիսոմիցին, նետիլմիցին և ռետիմիցին, կենսաբանական ծագումը ընդգծելու համար տրվել է յուրահատուկ վերջավորություն՝ ~micin, այլ ոչ ~mycin:
Հետազոտություն
Գենտամիցինը կիրառվում է նաև մոլեկուլային կենսաբանության հետազոտություններում ստերիլ միջավայրի վարակումը կանխելու համար, որպես հակամանրէային պրեպարատ։ Այն պատկանում է ջերմակայուն հակամանրէային դեղերի խմբին, որը մնում է ակտիվ նույնիսկ ավտոկլավի մեջ, և այս հատկությունը իրեն դարձնում է բավականին օգտակար կենսաբանական աճի միջավայրերի համար։
Լրացուցիչ գրականություն
ԱՄՆ-ի Ազգային կենսատեխնոլոգիաների տեղեկատվական կենտրոն՝ Medical Genetics Summaries - Gentamicin Therapy and MT-RNR1 Genotype
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Թունաբանություն
Ղուկաս Ա Կարնեցի
Ղուկաս Ա Կարնեցի, Ամենայն Հայոց կաթողիկոս 1780 թվականից։ Հաջորդել է Սիմեոն Ա Երևանցուն։
Կենսագրություն
Ծնվել է 1722 թվականին - մահացել է 1799 թվականին, Վաղարշապատում և ամփոփվել է Սուրբ Գայանե վանքի գավթի հարավային կողմում։ Կրթությունն ստացել է Էջմիածնի Հոգևոր դպրոցում, որտեղ այն տարիներին դասավանդում էր ապագա կաթողիկոս Սիմեոն Ա Երևանցին։ Նրան համարել են Սիմեոնի «շնորհածին և անդրանիկ որդի»։ 1751 թվականին Էջմիածնի վանքում ձեռնադրվում է քահանա։ Սիմեոն Երևանցին իր մահից երկու օր առաջ կանչել էր բոլոր եպիսկոպոսներին և հայտնել, որ ինքը Ղուկասին է տեսնում իրեն որպես հաջորդ։ Սիմեոն Երևանցու թաղումից 7 օր անց՝ օգոստոսի 2-ին, կիրակի օրը, տեղի ունեցավ Ղուկաս Ա Կարնեցու կաթողիկոսական օծումը։ 1786 թվականին Հովնաթան Հովնաթանյանին նկարազարդել է տվել Էջմիածնի Մայր տաճարը, նրա հորդորանքով է Հարություն Շմավոնյանը 1784 թվականին Մադրասում հրապարակել հայկական առաջին պարբերական «Ազդարարը»։
Կաթողիկոսական գահին Ղուկաս Ա Կարնեցուն հաջորդել է Դավիթ Ե Էնեգեթցին։
Գրականություն
Կատեգորիա:Ամենայն Հայոց Կաթողիկոսներ Կատեգորիա:1722 ծնունդներ Կատեգորիա:1799 մահեր
Վարդան Հաղբատեցի
Վարդան Հաղբատեցի, հայ մատենագիր և մանկավարժ։ Հիմնականում գործել է Հյուսիս-Արևելյան Հայաստանում։ 1160-1170-ական թվականներին ուսանել է Կիլիկիայում, աշակերտել Ներսես Շնորհալուն, 1170 թ.-ին մասնակցել հայկական և բյուզանդական եկեղեցիների միության խնդրի քննարկմանը, բանակցել բյուզանդացի ներկայացուցչի հետ, պաշտպանել «հյուսիսային կողմանց վարդապետների» (Հաղբատ (Հաղպատ), Սանահին և այլն)՝ Հայոց եկեղեցու ինքնուրույնությունն ապահովող տեսակետը։ Նպաստել է Կիլիկիայի և Հյուսիս-Արևելյան Հայաստանի ուսումնագիտական կենտրոնների մշակութային կապերի ամրապնդմանը։ Ենթադրվում է, որ նա է Հաղբատ բերել ասորի մատենագիր Եղիայի (XII դար) երկերի հայերեն թարգմանությունների ձեռագրերը։ Գրել է Գրիգոր Նազիանզացու և Գրիգոր Նյուսացու «ճառերի» մեկնություններ։ Վարդան Հաղբատեցու գործերն օգտագործվել են XIII դարի սկզբին կազմված «Գիրք պատճառաց» ժողովածուում։ Թաղվել է Հաղբատի (Հաղպատ) վանքում։ Աշակերտներից նշանավոր է Դավիթ Քոբայրեցին։
Գրականություն
Կատեգորիա:Հայ մատենագիրներ Կատեգորիա:Հայ մանկավարժներ Կատեգորիա:Հայ տղամարդ գրողներ
Անհրաժեշտ է մենակատարուհի
«Անհրաժեշտ է մենակատարուհի» (Vajadzīga soliste), Գենադի Զեմելի գեղարվեստական ֆիլմը, որը նկարահանվել է Ռիգայի կինոստուդիայում 1984 թվականին ։ Երաժշտական կատակերգություն է, որին մասնակցել են «Օպուս», «Էոլիկա», «Դալդերի» և  «Լիվեր» վոկալ-գործիքային անսամբլը։ Գլխավոր հերոսներ Էվիայի և Յանիսի վոկալային դերերգերը կատարել են Միրձա Զիվերեն ու Կասպար Դիմիտերսը։
Սյուժե
Էստոնիայի Վալգա քաղաքի «Դիմակներ» երաժշտական խումբը կարող է հաղթել հեղինակավոր մրցույթում, սակայն մի շարք պատճառներով երաժիշտները հնարավորություն չունեն հավաքվել նշանակված ժամկետում։ Նրանց օգնության է գալիս վերջերս ցրված «Կուղբեր» երաժշտական կոլեկտիվը հարևան Վալկա լատվիական քաղաքից։ Մի քանի ժամվա ընթացքում նրանց հաջողվեց ամբողջական կազմ հավաքել և հաղթել մրցույթում։
Մրցանակների հանձնման արարողության ժամանակ կազմակերպիչներին հայտնի է դառնում, որ պաշտոնապես խախտվել են մրցույթի անցկացման կանոնները։ Հարցականի տակ չդնելով կատարման որակը՝ որոշվում է նրանց չտալ առաջին տեղը։ Բայց այդ որոշումը չի ազդում նրանց հրաշալի տրամադրության վրա, որով հենց նոր ելույթ էին ունենում երաժիշտները։ Բացի այդ, երկու մենակատարների համար էլ այդ հանկարծակի համերգային հոգսերը հրաշալի պատրվակ են դառնում հարաբերությունների կարգավորման համար։
Սաունդթրեք
Սկավառակում ձանագրվածներից բացի ֆիլմում հնչել է ևս երկու երգ՝ «Pieskāriens» (հայ․՝ Հպում) և «Slava augs» (հայ․՝ Վրա կհասնի փառքը), երկուսն էլ Կասպար Դիմիտերսի կատարմամբ։
Արտաքին հղումներ
Կատեգորիա:Խորհրդային ֆիլմեր Կատեգորիա:1984 ֆիլմեր Կատեգորիա:Խորհրդային կինոկատակերգություններ Կատեգորիա:Ռիգայի կինոստուդիայի ֆիլմեր
Բաբելոնը (սերիալ)
Բաբելոնը (Babilônia), բրազիլական հեռուստանովել արտադրված աշխարհահռչակ Ռեդե Գլոբոյի կողմից։ Պրեմիերան կայացավ 2015 թվականի մարտի 16-ին։ Գլխավոր դերերում են Ադրիանա Էստևեսը, Գլորիա Պիրեշը, և Սոֆի Շարլոթը։ Հեռուստասերիալը ցնցեց ողջ աշխարհը քննադատելով` հոմոֆոբիան, պայքար ռասայական խտրականության դեմ, վերաբերվելով նույնասեռականությանը և պաշտպան կանգնելով միասեռականներին։ Հեռուստասերիալի սցենարիստն արեց հետևյալ մեկնաբանությունը՝ «Մենք ապրում ենք աշխարհիկ և ժողովրդավարական երկրում, որտեղ յուրաքանչյուր ոք ունի իր ազատությունն արտահայտելու իրավունք։ Ով ուզում է հարգեն իրեն պետք է հարգի իր մերձավորին»։ Հանրահայտ դերասանուհի Ֆերնանդա Մոնտենեգրուն մարմնավորել է լեսբուհու դեր սերիալում։
Համաշխարհային ցուցադրություն
Կատեգորիա:Բրազիլական հեռուստասերիալներ
Գուրյուկ-Բեքիր
Գուրյուկ-Բեքիր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սլավնովկա (գյուղ, Կոբելյակի շրջան)
Սլավնովկա (Славнівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սլավնովկա գյուղում բնակվում էր 2 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոբելյակի շրջանի բնակավայրեր Կատեգորիա:Ուկրաինայի գյուղեր
Թոփ-Բուղազի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Նիկոլայ Կիրսանով
Նիկոլայ Պետրովիչ Կիրսանով (Никола́й Петро́вич Кирса́нов), Իվան Տուրգենևի «Հայրեր և որդիներ» վեպի գործող անձ։ Այրի տղամարդ է, Պավել Կիրսանովի եղբայրը, Արկադիի հայրը։ Սիրում է երաժշտություն և բանաստեղծություններ։ Առանձնանում է առաջադեմ գաղափարներով, այդ թվում՝ գյուղատնտեսությամբ։
Բնութագիր
Նիկոլայ Կիրսանովը արդեն ոչ երիտասարդ, բավական շատ աղետներ տեսած, բայց դրանցից չկոտրված մարդ է։ Նա՝ ռոմանտիկական ճաշակով և հակումներով իդեալիստը, իր ձևով ձգտում է իրականացնել իր կյանքի իդեալը, որը հիշեցնում է Լավրեցկու իդեալին («Ազնվականների բույնը»). աշխատում է, փորձում ժամանակի ոգով վերափոխել կալվածատիրական տնտեսությունը, նոր հարաբերություններ ստեղծում գյուղացիների հետ, երջանկություն փնտրում սիրո մեջ, իսկ արվեստում՝ նեցուկ։ Կիրսանովն ակնհայտորեն հեղինակի համակրանքի ուրվապատկերն է՝ թույլ, բայց բարի, զգայուն, նրբանկատ և վեհանձն։ Նա երիտասարդների հետ շփման մեջ հանդուրժող է և բարյացակամ։ Վերջիններս փորձում են մտածել և ապրել ոչ այնպես, ինչպես ապրել են իրենց հայրերը։ Սակայն այդպիսի վերաբերմունքը համապատասխան արձագանք չի գտնում։ Եվգենի Բազարովը Նիկոլայ Պետրովիչին ընդունում է որպես «պաշտոնաթող եղած մարդու» («նրա երգը երգված է»)։ Նույնիսկ սեփական որդին, ում Նիկոլայը սիրում և որի հետ մտերմանալու մեծ հույսեր է կապում, պատանեկան անտակտությամբ ձգտում է «նիհիլիստական ոգով վերադաստիարակել» հորը՝ հաճախ ցավագին վիրավորելով իր անտակտությամբ։ Բայց Կիրսանովի մեղմ համբերատարությունն ու Արկադիի բնական էվոլյուցիան կատարում են իրենց գործը. վեպի վերջում հայրը և որդին մտերմանում են, միավորվում ընդհանուր գործի շուրջ, և երկուսն էլ արժանանում ընտանեկան երջանկության։ Այսպիսով՝ իրականանում է Տուրգենևի վեպի ընդհանուր օրենքը, որի համաձայն «ոսկե միջին» մակարդակի մարդիկ պարգևատրվում են բարեկեցությամբ՝ կյանքի նկատմամբ ունեցած իրենց չափավորության համար ։
Ծանոթագրություններ
Կատեգորիա:Իվան Տուրգենևի վեպեր
(9032) Տանակամի
(9032) Տանակամի (Tanakami), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 23-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,286915 ա. մ., առավելագույնը մոտենում է 2,0557 ա. մ. հեռավորության վրա և հեռանում 2,5182 ա. մ. ։ Արեգակի շուրջ մեկ ամբողջական պտույտ է կատարում 1263,2 երկրային օրվա ընթացքում, իր ուղեծրով շարժվելով միջինում 0,28499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,14° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Glorious (երգ, Cascada)
Glorious, գերմանական Կասկադա խմբի երգն է, որով ներկայացրել է Գերմանիան Եվրատեսիլ 2013 երգի մրցույթում։ Երգի հեղինակներն են՝ Յանն Պեիֆերը, Մանուել Ռեուտերը, Անդրես Բալլինասը և Թոնի Կորնելիսենը։
Երգը մրցույթում զբաղեցրել է 21-րդ հորիզոնականը 18 միավորով։
Ծանոթագրություններ
Կատեգորիա:Եվրատեսիլ 2013 երգի մրցույթի երգեր Կատեգորիա:Գերմանիայի երգերը Եվրատեսիլ երգի մրցույթում Կատեգորիա:2013 սինգլներ Կատեգորիա:2013 երգեր
Թիմոր
Թիմոր (Pulau Timor, Timor), կղզի Մալայան կղզեխմբում, ամենամեծը Փոքր Զոնդյան կղզիների խմբում։ Տարածությունը շուրջ 34․000 կմ2 է։ Մակերևույթում գերակշռում են լեռները (բարձրությունը մինչև 2950 մ)։
Արևմտյան մասը մտնում է Ինդոնեզիայի կազմի մեջ, հյուսիսարևելյան մասը եղել է պորտուգալիայի գաղութը։ Այժմ այդ մասում Արևելյան Թիմորն է։
Անվանում
Անվանումը մալայերեն բառացի նշանակում է «արևելք, արևելյան սահման»․ հավանաբար նկատի են ունեցել Ինդոնեզիայի արևելյան կողմում գտնվելը ։
Ծանոթագրություններ
Կատեգորիա:Ինդոնեզիայի կղզիներ Կատեգորիա:Արևելյան Թիմորի կղզիներ Կատեգորիա:Հնդկական օվկիանոսի կղզիներ Կատեգորիա:Բաժանված տարածաշրջաններ Կատեգորիա:Երկրների միջև բաժանված կղզիներ
Պիիսու
Պիիսու (Piisu), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 1 մարդ։
Ուստ-Յուդոմա
Ուստ-Յուդոմա (Усть-Юдома), գյուղ Ռուսաստանի Սախա-Յակուտիայի հանրապետության Ուստ-Մայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 29 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սախա-Յակուտիայի հանրապետության Ուստ-Մայսկի ուլուսի բնակավայրեր
Անձի երկվություն (հեռուստասերիալ)
Համաշխարհային ցուցադրություն
Կատեգորիա:Բրազիլական հեռուստասերիալներ
Պրոքսի պատերազմ
Պրոքսի պատերազմ կամ միջնորդավորված պատերազմ (proxy war, նաև պատերազմ ուրիշի ձեռքերով), միջազգային հակամարտություն երկու երկրների միջև, որոնք ցանկանում են սեփական նպատակներին հասնել պատերազմական գործողությունների միջոցով մեկ այլ՝ երրորդ երկրի ռեսուրսներն օգտագործելու եղանակով՝ ունենալով այդ երրորդ երկրի ներքին կոնֆլիկտը քողարկելու թույլտվություն (դասական բնորոշում, որ ձևակերպել է ամերիկացի քաղաքագետ, սոցիոլոգ Կառլ Դոյչը 1964 թվականին) ։
Բնորոշում
Գիտնականները տարակարծիք են միջնորդավորված պատերազմը ձևակերպելու հարցում։ Այսպես, Ա. Մամֆորդը կարծում է, որ Դոյչի սահմանումը Սառը պատերազմի հակամարտությունները դիտարկելու տեսանկյունից անարդարացի կերպով անտեսում է ոչ պետական խաղացողներին ։ Մամֆորդի կարծիքով պրոքսի պատերազմի ձևակերպումը տալու համար էական են ինը հարցեր, որոնք 1980-ական թվականներին առաջ է քաշել Յակով Բար Սիման Թովը (Yaacov Bar-Siman-Tov, ‏יעוקב בר סימן-טוב): Ստորև ներկայացվում են այդ հարցերը Մամֆորդի պատասխաններով։ - Ո՛չ, անուղղակի մասնակցությունը պրոքսի պատերազմի անբաժանելի տարրն է։ - Ո՛չ, պարտադիր չէ, որ միջնորդների կարգավիճակը սիմետրիկ լինի։ - Այո՛: Որպես օրինակ Մամֆորդը ներկայացրել է Աֆղանական պատերազմը, որտեղ միջնորդավորված է եղել միայն ամերիկյան կողմը։ - Ո՛չ, արտաքին ուժերը կսկսեն կիրառել «լեզվական ծուղակներ», ինչպես օրինակ՝ «ուժերի պրոեկցիա», «օտար օգնություն» և այլն։ - Ո՛չ, քանի որ առավել հավանական է, որ հակամարտությունը միջնորդավորված կարող են համարել ուրիշ երկրներ, որոնք ներգրավված չեն հակամարտութ թյան մեջ։ - Երբեմն դժվար է դրանք տարբերել, սակայն սովորաբար դաշինքը բնորոշվում է դաշնակիցների համար ընդհանուր նպատակներով պայմանավորված արյուն թափելու պատրաստակամությամբ, իսկ միջնորդավորված պատերազմի դեպքում արտաքին ուժերը չեն արտահայտում այդպիսի ցանկություն։ - Դա սուբյեկտիվ մեկնաբանություն է՝ հիմնված կողմերի գնահատականների վրա։ - Այո՛, ընդ որում մեծ պետությունը սովորաբար չի ըմբռնում իր գործողությունների ազդեցությունը (Մամֆորդի կարծիքով հակամարտությունը պրոքսի բնորոշելու համար անհրաժեշտ չէ, որ բոլոր կողմերն ընդունեն նրա միջնորդավորված լինելը։ Նա կարծում էր, որ 2003 թվականին ԱՄՆ-ը Իրաքի պատերազմում արդյունավետ պայքարել է որպես Իրանի միջնորդ)։ - Ո՛չ, պատերազմը կարող է ընդգրկել ոչ պետական կազմավորումներ։
Մամֆորդը հստակ սահմանագիծ է անցկացրել միջնորդավորված պատերազմի և գաղտնի գործողության միջև, որում պետությունը, թեկուզև գաղտնի, սակայն անմիջական մասնակցություն է ունենում։ Սակայն միջնորդավորված պատերազմները երբեմն հանգեցնում են գաղտնի գործողությունների կատարմանը։
Ուրիշի ձեռքերով պատերազմի հետևանքներ
Հովանավոր երկրների ունեցած բացահայտ առավելության հետ (փոքր ռիսկ, որը պայմանավորված է սեփական զոհերի բացակայությամբ, ճշմարտանման ժխտման հնարավորություն) միջնորդավորված պատերազմի մասնակիցներն ունենում են բացասական հետևանքներ։ Մամֆորդը մատնանշել է այս դեպքում առանձնացվող երեք խնդիրներ ։
Օրինակներ
Մամֆորդը առանձնացնում է միջնորդավորված պատերազմի հետևյալ օրինակները.
Ամերիկացի գրող, քաղաքական վերլուծաբան Գրեմ Ֆուլերը պրոքսի պատերազմ է համարել նաև Երկրորդ լիբանանյան պատերազմը (2006), երբ նրա կարծիքով ԱՄՆ-ն ու Իրանը կռվել են Իսրայելի և Հեզբոլլահի ձեռքերով ։
Գրականություն
Կատեգորիա:Պատերազմներ ըստ տեսակի Կատեգորիա:Սառը պատերազմ Կատեգորիա:Ռազմական գործողություններ ըստ տեսակի
(1167) Դուբիագո
Դուբիագո աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:Կիբելեի ընտանիքի աստերոիդներ Կատեգորիա:1930 թվականին հայտնաբերված աստղագիտական մարմիններ Կատեգորիա:Եվգենի Սկվորցովի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Վլադիմիր Ռոմաշկին
Վլադիմիր Իվանովիչ Ռոմաշկին (Йовлань Оло, ), 20-րդ դարի մոկշանյան, կարատայի, տերյուխանյան և էրզիական մշակութային գործիչ, բանահավաք, երաժիշտ, կինովավերագրող (փաստավավերագրական կինոնկարներ ստեղծող)։ Ազգությամբ էրզիացի է ։
Կենսագրություն
1975 թվականին Վլադիմիր Ռոմաշկինն ավարտել է Սարանսկի Լ. Կիրյուկովի անվան երաժշտական ուսումնարանի դիրիժորային-երգչախմբային բաժինը (արվեստագիտության թեկնածու Ն. Բոյարկինի դասարան), 1980 թվականին՝ Կազանի կոնսերվատորիայի դիրիժորային-երգչախմբային ֆակուլտետը (մանկավարժ Ա. Բուլդակովի դասարան), իսկ 1986 թվականին՝ Մորդովայի լեզվի, գրականության, պատմության, տնտեսության գիտա-հետազոտական ինստիտուտի ասպիրանտուրան (բանահյուսության և արվեստի բաժին)։ 1980-1989 թվականներին եղել է ՄԼԳՊՏԳՀԻ-ի բանահյուսության և արվեստի բաժնի գիտաշխատող։ 1986 թվականին լույս է ընծայվել նրա «Մորդովա-կարատայան ավանդական երգարվեստի որոշ առանձնահատկությունների մասին» մենագրությունը, որտեղ նկարագրել է Թաթարական ԻԽՍՀ կարատայան գյուղերի բանահյուսությունը։ Ավելի ուշ Վլադիմիր Ռոմաշկինը հանդես է եկել որպես սցենարիստ և կինեմատոգրաֆիստ, նրա մասնակցությամբ ստեղծվել են «Կարատայ» և «Ակունքներ» վավերագրական ֆիլմերը։ Նկարահանվել է «Ինչի մասին է երգում «Տորաման» երաժշտական հեռուստաֆիլմում։ 1990 թվականից երաժշտական առարկաներ է դասավանդել է Սարանսկի մշակույթի հանրապետական ուսումնարանում։
Վլադիմիր Ռոմաշկինի ամենահայտնի աշխատանքը Տորամա ազգային երաժշտական խմբի ստեղծումն էր, որի երգացանկում կային էրզիական, մոկշանյան, կարատայան երգեր։ Խմբի երգացանկն իրար էր միավորում մորդովական երկրամասի տարբեր ազգագրական խմբերի ավանդույթներ։ Խումբը մասամբ ընտանեկան էր. այնտեղ ակտիվ մասնակցություն ունեին Վլադիմիր Ռոմաշկինի տղաները՝ Վիտալին և Անդրեյը։
Կյանքի վերջին տարիները, կապված ռուսական վերակառուցողական շարժման հետ, Վլադիմիր Ռոմաշկինը եղել է «Од Вий» (Նոր ուժ) երիտասարդական շարժման առաջնորդ։
2002 թվականի ամռան սկզբին երաժիշտն իրեն վատ է զգացել և հոսպիտալացվել։ Օգոստոսի 29-ի առավոտյան նա վախճանվել է։
Տորամա խումբը շարունակում է համերգներ տալ և ալբոմներ ձայնագրել։
Վլադիմիր Ռոմաշկինի թանգարան
2006 թվականի սեպտեմբերի 6-ին (երաժշտի 55-րդ հոբելյանին) Մորդովիայի Կոչկուրովսկի շրջանի Պոդլեսնայա Տավլա գյուղում բացվել է Վ. Ռոմաշկինի անվան «Էթնո-Կուդո» տուն-թանգարանը ։ 1989 թվականին դեռևս երիտասարդ, անծանոթ երաժիշտը Պոդլեսնայա Տավլա գյուղում ձեռք էր բերել փոքրիկ տնակ։ Հետագայում արդեն հայտնի բանահավաքը երազում էր դեպի այդ գյուղ էթնո-զբոսաշրջային երթուղու մասին։ Գյուղը հայտնի էր որպես էրզիական ավանդական փայտափորագրական կենտրոն ։ Ավանդույթ է դարձել էրզիական և մոկշանյան երգերի ամենամյա բանահյուսական «Տորամաս տերդի» փառատոն անցկացնելը, որը նվիրված է Վլադիմիր Ռոմաշկինի ծննդյան օրվան։
Արտաքին հղումներ
Կատեգորիա:Կազանի կոնսերվատորիայի շրջանավարտներ Կատեգորիա:Ռուս երաժիշտներ Կատեգորիա:Ռուս երաժշտագետներ Կատեգորիա:Երաժշտական մանկավարժներ Կատեգորիա:Էրզիացի գրողներ Կատեգորիա:Խորհրդային երաժիշտներ Կատեգորիա:Խորհրդային կինոօպերատորներ
The Cross of Changes
The Cross of Changes, երկրորդ ստուդիական ալբոմը Enigma խմբի երաժշտական ծրագրի, թողարկված՝ 1993 թվականին։ Ալբոմի ամենահայտնի ստեղծագործությունը «Return to Innocence»-նն է, որը հնչել է մի քանի ֆիլմերում։
Սոլոշինո (գյուղ, Կոբելյակի շրջան)
Սոլոշինո (Солошине), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սոլոշինո գյուղում բնակվում էր 836 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոբելյակի շրջանի բնակավայրեր Կատեգորիա:Ուկրաինայի գյուղեր
Էբքիրաջիկ
Էբքիրաջիկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Tomorrow (երգ, Ջանլուկա Բեզզինա)
Tomorrow (Վաղը), մալթացի երգիչ Ջանլուկա Բեզզինայի երգն է, որով ներկայացրել է Մալթան Եվրատեսիլ 2013 երգի մրցույթում։ Երգի խոսքերի և երաժշտության հեղինականերն են Բորիս Կեզեկը և Դին Մուսկաթը։
Երգը մրցույթի եզրափակիչ փուլում զբաղեցրել է 8-րդ հորիզոնականը 120 միավորով։
Կատեգորիա:Եվրատեսիլ 2013 երգի մրցույթի երգեր Կատեգորիա:2013 երգեր
Մասարու Արաի
Մասարու Արաի (新井 優)` ճապոնացի աստղագետ։
Աստերոիդներ հայտնաբերելու մասնագետ է, աշխատում է հիմնականում Հիրոշի Մորիի հետ համատեղ։
1991 թ. հունվարի 5-ին հայտնաբերել է Արաի գիսավորը ։
Ծանոթագրություններ
Կատեգորիա:Ճապոնացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ
Իլանլի (Պելյանի նահանգ)
Իլանլի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Ֆիլիպ Կովաչևիչ
Ֆիլիպ Կովաչևիչ (սերբերեն՝ Filip Kovačević, հոկտեմբերի 6, 1975, Կոտոր, Չեռնոգորիա Հարավսլավիայի Սոցիալիստական Ֆեդերատիվ Հանրապետություն), չեռնոգորացի գրող, իրավապաշտպան, մարդու իրավունքների պաշտպան և համալսարանական պրոֆեսոր։ Դասախոսություններ է կազմակերպում աշխարհի բազմաթիվ լավագույն համալսարաններում՝ ներկայացնելով իր քաղաքական տեսանկյունը ողջ աշխարհոի տարբեր կետերում։
Կենսագրություն
Ֆիլիպ Կովաչևիչը ծնվել է 1975 թվականի հոկտեմբերի 6-ին Հարավսլավիայի Սոցիալիստական Ֆեդերատիվ Հանրապետություն ում՝ Չեռնոգորիայի Կոտոր ծովափնյա քաղաքում, որն գտնվում է Ադրիատիկ ծովի ափին։ Նա 1997 թվականին ավարտել է Ամերիկայի Միացյալ Նահանգների Կալիֆոռնիա նահանգի Կալիֆոռնիայի նահանգային համալսարանը, որը գտնվում է Հայվարդում։ Նա շարունակել է իր կրթությունը Միսսուրիի համալսարանում, Կոլումբիա, Միսսուրի՝ ստանալով քաղաքական գիտությունների թեկնածուի կոչում 2002 թվականին։ Նա դասավանդել է Սմոլնիի ազատական արվեստների և գիտությունների քոլեջում՝ Ռուսաստանում 2003 թվականից 2005 թվականներին։ 2005 թվականին նա վերադարձավ Չեռնոգորիա և նա առաջինն էր, ով դասավանդեց քաղաքական հոգեբանություն և հոգեվերլուծական տեսություն Չեռնոգորիայի համալսարանում և դասախոսություններ անցկացրեց աշխարհաքաղաքականության և նրա հիմնական տեսական ոլորտների վերաբերյալ ։  Կովաչևիչը հրավիրվել է դասախոսելու ժամանակակից հոգեվերլուծական և քննադատական սոցիալական տեսության վերաբերյալ Ռուսաստանի, Ուկրաինայի, Ռումինիայի, Բուլղարիայի, Հունգարիայի, Ավստրիայի, Սերբիայի և Ամերիկայի Միացյալ Նահանգների համալսարանների կողմից։ Նա գրում է աշխարհաքաղաքական էսսեներ և մեկնաբանություններ բազմաթիվ տպագիր և թվային լրատվամիջոցների համար։
Չեռնոգորիա վերադառնալուց ի վեր Կովաչևիչը եղել է առաջատար մտավոր գործիչներից մեկը, որը քարոզարշավ է իրականացրել հանուն ժողովրդավարական բարեփոխումների, օրենքի գերակայության և մարդու իրավունքների պաշտպանության ։ Նա սուր քննադատության է ենթարկել իշխող օլիգարխիային՝ Չեռնոգորիայի պետական ռեսուրսների չարաշահումը և քաղաքական հակառակորդների հետապնդումների մասին տեղեկությունները շեշտելով, ինչպես նաև նրա ստրկամիտ արտաքին քաղաքականությունը։ Չեռնոգորիայի միակ անկախ քաղաքական «Մոնիտոր» շաբաթաթերթը հաճախ քաղաքական և սոցիալական կարևորության հարցերի շուրջ հարցազրույցներ է անցկացնում Կովաչևիչի հետ ։ Մոնտենեգրոյի «Vijesti» օրաթերթը հրապարակում է Կովաչևիչի սյունակները ։ Վիեննական «Die Presse» թերթը հոդված է հրապարակել, որն ուսումնասիրում է Կովաչևիչի տեսակետները Չեռնոգորիայի ժողովրդավարական գործընթացի վերաբերյալ։ Ըստ հոդվածի՝ Կովաչևիչը կարծում է, որ «Չեռնոգորիայում քաղաքական բռնությունների պատը դեռ չի փլվել» ։  Նա նաև հիշատակվել է որպես Չեռնոգորիայի քաղաքականության փորձագետ «Southeastern European Times»-ի և «Der Standard»-ի կողմից ։ Նա հաճախ է ցուցադրել իր տեսակետները՝ օգտագործելով հեռուստատեսչության միջոցները։ Կովաչևիչը համարվում է Չեռնոգորիայի ռազմական չեզոքության և Չեռնոգորիայի Հյուսիսատլանտյան պայմանագրի կազմակերպություն (ՆԱՏՈ) մտնելու հիմնական ջատագովներից մեկը ։ Նա Չեռնոգորիայի նախկին արտգործնախարար Միոդրագ Լեկիչի մտերիմն է, ով եղել է Չեռնոգորիայի քաղաքական դաշինքի գլխավոր ընդդիմադիր, ով եղել է «Ժողովրդավարական ճակատ»-ի առաջնորդ։ Կովաչևիչը Չեռնոգորիայի չեզոքության շարժման նախագահն է ։
Մոնտենեգրոյի սոցիոլոգ և գրող Միլան Ն. Պոպովիչը Կովաչևիչին դարձրել է գլխավոր հերոսներից մեկը իր «Իբրահիմ 2044-1994» վեպում՝ «Kratki roman o čovjeku i Bogu» :
Մեկնաբաններ և քննադատներ
Ամերիկացի գրող և համալսարանական պրոֆեսոր Էլլի Ռագլանդը հայտարարել է, որ Կովաչևիչի «Ազատագրելո՞վ Էդիպը» գիրքը հոգեվերլուծությունը որպես քննադատական տեսություն ներկայացնում է. «ազատագրության տեսությունների ազդեցիկ քննադատություն՝ սկսած Ֆրեյդից և Մարքսից մինչև Ալեն Բադյու... Այս գիրքը շրջագայություն է և անհրաժեշտ ընթերցանություն բոլորի համար, ովքեր զբաղվում են ժամանակակից քաղաքականության և քննադատական տեսության ուսումնասիրությամբ» ։ Նորզելանդացի սոցիոլոգ Չամսի էլ-Օջեյլին Կովաչևիչի գրքի մանրամասն ակնարկ է գրել ակադեմիական սոցիոլոգիայի «Thesis Eleven» ամսագրի համար ։  «Ազատագրելո՞վ Էդիպը» հիշատակվել է նաև հոգեվերլուծության մագիստրոսական և դոկտորական թեզերում որպես քննադատական, սոցիալական տեսություն։
Խորվաթ փիլիսոփա Լինո Վելյակը գրել է, որ Կովաչևիչի ուսումնասիրությունը ֆրանսիացի փիլիսոփա Միշել Օնֆրեյի գաղափարների վերաբերյալ «կարևոր ներդրում է լուսավորության արժեքների հաստատման գործում» ։ Այս ուսումնասիրությունը դրական է գնահատվել նաև թատերական ռեժիսոր և արվեստաբան Զլատկո Պակովիչի կողմից սերբական «Դանաս» օրաթերթում ։ Կովաչևիչը հրատարակել է նաև երեք այլ գիրք և տասնյակ էսսեներ ու հոդվածներ։ Նրա ստեղծագործությունները թարգմանվել են անգլերեն, գերմաներեն, ֆրանսերեն, ռուսերեն, բուլղարերեն և թուրքերեն լեզուների։ Նա այն քիչ չեռնոգորացի հեղինակներից է, ում աշխատանքները կարելի է գտնել ամերիկյան լավագույն համալսարանների գրադարաններում։
Ծանոթագրություններ
Կատեգորիա:Ապրող անձինք Կատեգորիա:Միսսուրիի համալսարանի շրջանավարտներ Կատեգորիա:1975 ծնունդներ Կատեգորիա:Չեռնոգորացի գրողներ Կատեգորիա:Մարդու իրավունքների պաշտպաններ ըստ երկրի Կատեգորիա:Կոտոր քաղաքում ծնվածներ
In Your Eyes (երգ, Ռոբին Շուլց)
In Your Eyes, գերմանացի դիջեյի և պրոդյուսեր Ռոբին Շուլցի սինգլը, որն իր մեջ ներառում է նորվեգացի երգչուհի Alida-ի վոկալը ։ Թողարկվել է 2020 թվականի հունվարի 10-ին Warner Music Group լեյբլում և գրվել է Ռոբին Շուլցի, Ալիդայի, Դենիել Դեյմանի և Դենիս «Junkx» Բիրբրոդի կողմից։ Երգն ամերիկյան Dance Radio հիթ-շքերթում հասել է առաջին հորիզոնականին ։
Պատմություն
Երգի մասին Ռոբինը հայտարարել է սոցիալական ցանցերում դրա թողարկումից մեկ շաբաթ առաջ ։
Երգի երաժշտական տեսահոլովակը թողարկվել է 2020 թվականի հունվարի 10-ին Ռոբին Շուլցի պաշտոնական ալիքում ։ Տեսահոլովակի սկզբում Շուլցը և Alida-ն հայտնվում են երկու ֆուտուրիստական մոտոցիկլետներով մութ սենյակում, որոնց վրա այնուհետև նստում են և սկսում փախչել գլխավոր հերոսներին հետապնդող ռոբոտներից։ Այն բանից հետո, երբ բոլոր ռոբոտները վերացվել են, Ռոբինի և Alida-ի առջև հայտնվում է ևս մեկ ռոբոտ, որը չափերով ավելի մեծ է, քան նախորդ ռոբոտները։ Ի վերջո, նրանք ոչնչացնում են դրան։
Արձագանքներ
Cultr.com-ից Օլիվեր Տրայոն (անգլ.՝ Oliver Tryon) գրել է, որ «երգի վոկալը և լրացումը գտնվում են ամենաբարձր աստիճանի վրա, և դա կոմպոզիցիային տալիս է նոր մակարդակի» ։
Ծանոթագրություններ
Կատեգորիա:Ռոբին Շուլցի երգեր
Մարտիրոս Սարյանի հուշարձան (Երևան)
Մարտիրոս Սարյանի հուշարձան, գտնվում է Երևանի կենտրոնում՝ Մաշտոցի, Մարշալ Բաղրամյան պողոտաների և Զորյան փողոցի միջև գտնվող Մարտիրոս Սարյանի անվան պուրակում, մեծ նկարչի անվան փողոցից քիչ հեռու, տեղադրվել է 1986-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում ։
Տվյալներ
Հուշարձանը կառուցված է մարմարից, բարձրությունը 6 մետր է։ Պատվանդանի ներքևի ձախ անկյունում փորագրված է Մարտիրոս Սարյանի ինքնագիրը։
Հուշարձանի մերձակա պուրակում մշտապես գործում է նկարչական ցուցահանդես-վաճառք։
Ծանոթագրություններ
Կատեգորիա:Երևանի հուշարձաններ Կատեգորիա:Լևոն Թոքմաջյանի քանդակներ
Վիկտոր Շկլովսկի
Վիկտոր Բորիսի Շկոլովսկի, ռուս գրող, գրականագետ, գրաքննադատ, կինոգետ և սցենարիստ։ ՀԽՍՀ պետական մրցանակի դափնեկիր (1979)։
Գիտական նշանակություն
Ֆորմալիստական դպրոցի գաղափարները գրականագիտության մեջ ներմուծեց Շկլովսկին և հանդիսացավ դրա հիմնադիրը։ Բացի այդ Լև Տռոցկին նշեց, որ «Շկլովսկու ջանքերը փոքր չէին․․․ » ։
Ամենակարևոր գիտական բացահայտումը եղավ «Օտարացում» հասկացության ներմուծումը գրականագիտության մեջ ։
Ծանոթագրություններ
Կատեգորիա:Ռուս գրողներ Կատեգորիա:Ռուս գրաքննադատներ Կատեգորիա:Ռուս գրականագետներ Կատեգորիա:Ռուս սցենարիստներ Կատեգորիա:Ռուս կինոգետներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ռուս հեղափոխականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Ռուս գիտաֆանտաստիկ գրողներ Կատեգորիա:Ռուս լեզվաբաններ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Կունցևոյի գերեզմանատանը թաղվածներ Կատեգորիա:Խորհրդային տղամարդ գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Խորհրդային սցենարիստներ Կատեգորիա:Խորհրդային հուշագիրներ
Վերմիկուլիտ
Վերմիկուլիտ ( - որդ), միներալ հիդրոփայլարների խմբից։ Ունի շերտավոր ստրուկտուրա՝ լրացուցիչ մոլեկուլային միշշերտային շրով։ Տաքացնելիս Վերմիկուլի թերթիկներից առաշանում են որդանման ձողեր։ Բյուրեղագիտական համակարգը մոնոկլինային է։ Առաջացնում է թերթավոր ագրեգատներ, դեղին, գորշ գույնի խոշոր բյուրեղներ։ Կարծրությունը 41 - 1,5, խտությունը՝ 2300 կգ/մ³։ Մինչև 900-1000°C տաքացնելու դեպքում Վերմիկոիլիտը փքվում է, 15-20 անգամ մեծացնելով սեփական ծավալը։ Թեփուկների միջև լցված օդի շերտերը պայմանավորում են փքված Վերմիկուլիտի ցածր խտությունը և բարձր ջերմա- և ձայնամեկուսիչ հատկությունները։ Վերմիկուլիտը մուգ փայլարների (բիուոիւոի, ֆլոգոպիտի) երկրորդական փոփոխման արգասիքն է։
Օգտագործվում է շինարարության մեջ՝ ջերմամեկուսիչ իրերի, ձայնակլանիչ նյութերի, թեթե բետոնի պատրաստման համար։ Բացի դրանից, վերմիկուլիտը կիրառվում է որպես ռետինի, պլաստմասսաների, ներկերի, քիմիկատների լցանյութ։
Կատեգորիա:Վերմիկուլիտ
Ֆերդինանդ Ջուլիուս Քոն
Ֆերդինանդ Ջուլիուս Քոն, գերմանացի բուսաբան և մանրէաբան։
Կենսագրություն
Ծնվել է հրեա գաղթականների ընտանիքում։
Կրթություն է ստացել Բրեսլավլի համալսարանում։ 1850 թվականից եղել է բուսաբանության դոցենտ, իսկ 1859 թվականից՝ նույն համալսարանի պրոֆեսոր, որտեղ 1866 թվականին հիմնադրել է բույսերի ֆիզիոլոգիայի ինստիտուտը։
Մահացել է 1898 թվականի հունիսի 25-ին և թաղվել Բրեսլավլի հին հրեական գերեզմանատանը։
Գիտական գործունեություն
Քոնի հիմնական աշխատանքները նվիրված են ամենապարզ մանրադիտակային բույսերին, ջրիմուռներին և սնկերին։ Քոնի գիտական աշխատություններում դիտարկվում են դրանց ձևաբանության, զարգացման պատմության և համակարգվածության հարցերը։ Քոն առաջին անգամ բակտերիաները դասել է բույսերի շարքին։ Ռոբերտ Կոխի հետ մասնակցել է սիբիրախտի հետազոտությանը։
1870 թվականից Քոն հրատարակել է «Beiträge zur Biologie der Pflanzen» ամսագիրը, որտեղ տպագրել է իր որոշ աշխատանքներ, օրինակ՝ Վոլվոքսի օրգանիզմների մասին։
1872-1875 թվականներին Քոնը բակտերիաների վերաբերյալ իր հետազոտությունը հրապարակել է «Neue Untersuchungen über Bacterien» աշխատությունում, որում ուսումնասիրել է այդ օրգանիզմների սիստեմատիկ և կենսաբանական առանձնահատկությունները՝ փորձելով պարզել նրանց դերը խմորման, քայքայման և համաճարակային հիվանդությունների զարգացման մեջ։
Ծանոթագրություններ
Կատեգորիա:Ֆրանսիայի գիտությունների ակադեմիայի անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Գերմանացի բուսաբաններ Կատեգորիա:Գերմանացի կենսաբաններ Կատեգորիա:Գերմանիայի հրեաներ Կատեգորիա:Հումբոլդտի համալսարանի շրջանավարտներ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Լեոպոլդինայի անդամներ Կատեգորիա:Լոնդոնի թագավորական ընկերության անդամներ Կատեգորիա:Հրեա գիտնականներ
Կառլո Կոլլոդի
Կառլո Լորենցինի (առավելապես հայտնի է Կառլո Կոլլոդի գրական կեղծանվամբ, ), իտալացի մանկագիր, հանրահայտ «Պինոկիոյի արկածները» հեքիաթի հեղինակը։
Կառլո Կոլլոդին ծնվել է 1826 թվականին Ֆլորենցիայում։ 1848 և 1860 թվականների իտալական անկախության պատերազմների ժամանակ որպես կամավոր ծառայել է Տոսկանիայի բանակում։ Նրա քաղաքական ակտիվ հետաքրքրությունները և հայացքները հետագայում տեղ են գտել նաև վաղ շրջանի գրական գործերում։
Կառլո Կոլլոդին մահացել է 1890 թվականին Ֆլորենցիայում` անտեղյակ իր աշխատանքին սպասվող հետագա փառքի ու հաջողությունների մասին. փաստորեն Պինոկիոն շարունակում է իր սեփական կյանքը` անկախ հեղինակից։ Կոլլոդին թաղված է Սան Մինիատոյում։
«Պինոկիոյի արկածները» գրվել է 1881-1882 թվականներից, բայց վերջնական տարբերակը որպես գիրք տպագրվել է 1883 թվականին։ Թարգմանվել է ավելի քան 240 լեզուներով և համարվում է բոլոր ժամանակների ամենաշատ թարգմանված ու կարդացված ոչ կրոնական գիրքը աշխարհում։ Թարգմանվել է հայերեն ևս, իսկ 2014 թվականին հրատարակվել է նաև «Զանգակ» հրատարակչության կողմից ։ Թարգմանությունը՝ Ալվարդ Ջիվանյանի, նկարազարդումները՝ Մանուելա Ադրեանիի։
Չափածո վեպ
Չափածո վեպ, ոտոնավորով գրված ծավալուն սյուժետային ստեղծագործություն։ Ընդհանուր գծեր ունի արձակ վեպի հետ (դեպքերի հարստություն, բազմաթիվ կերպարներ` իրենց փոխադարձ կապերով ու հարաբերություններով)։ Մյուս կողմից, չափածո վեպը շատ կողմերով մոտ է պոեմին (չափածո ձև, շարադրանքի քնարականություն, հեղինակի ակտիվ մասնակցություն դեպքերի ընթացքին և այլն)։ Չափածո վեպի դասական օրինակներ են Պուշկինի «Եվգենի Օնեգինը», Բայրոնի «Դոն Ժուանը», որոնց մեջ հերոսների կողքին մեծ տեղ է գրավում հեղինակի կերպարը՝ իր խոհերով և վերաբերմունքով։
Աղբյուրներ
Կատեգորիա:Գրականագիտություն
Որոգինիզմ
Որոգինիզմ, քրիստոնեական աստվածաբանության ուղղությունների համախումբ, Ալեքսանդրյան աստվածաբանական դպրոցի ներկայացուցիչ Որոգինեսի (մոտ՝ 185-254) տեսություններից մեկը։ Որոգինեսը հսկայական ազդեցություն է ունեցել քրիստոնեական աստվածաբանության հետագա զարգացման վրա, նրա աշակերտներն են եղել Սուրբ Գրիգոր Հրաշագործը, 3-րդ դարի նշանավոր աստվածաբան Պամփիլիոս Կեսարացին, եկեղեցական պատմիչ Եվսեբեոս Կեսարացին։ Նրա որոշ գաղափարներ, որոնք նա ներկայացնում էր որպես վարկած, դեռ իր կենդանության օրոք որակվել են որպես հերետիկոսական։ Այժմ «որոգինիզմի» անվան տակ հասկանում են երեք գաղափար՝ Որոգինեսի վարդապետությունը, վարդապետություն՝ գրված նրա հակառակորդնեիր կողմից, 6-րդ դարի որոգինիստների վարդապետությունը։ Քրիստոնեական եկեղեցու պատմության մեջ որոգինիզմի հետ են կապվում երկու հիմնական բանավեճեր, որ տեղի են ունեցել 4-րդ դարի վերջին - 5-րդ դարի սկզբում և 6-րդ դարի կեսերին։ Շուտով, տիեզերական 5-րդ ժողովից հետո (553) oրիգենիզմն անհետացել է քրիստոնեական բանավեճի ոլորտից։ Որոշ հետազոտողներ ենթադրում են, որ որոգինիզմն ընկած է ավելի ուշ առաջացած այնպիսի հերետիկոսական շարժումների հիմքում, ինչպիսիք են արիոսականությունը, պատկերամարտությունը և կատարների ուսմունքը։
Որոգինեսի դոգմատիկ համակարգ
Իր գլխավոր աշխատության մեջ՝ «Յաղագս սկզբանց», Որոգինեսը ձևակերպում է աստվածաբանական ուսումնասիրությունների սեփական խնդիրները։ Քանի որ առաքյալները հայտնել էին միայն այն, ինչ գտել էին նպատակահարմար և շատ բաների մասին լռել էին, մնացել էին բազմաթիվ անպատասխան հարցեր։ Դրանց թվում Որոգինեսը խոսում է Սուրբ Հոգու և Երրորդության տեղի, մեռածների հարության, կամքի ազատության, հոգու առաջացման և շատ ուրիշ հարցերի մասին։ Իր հայացքներն Որոգինեսը ներկայացնում է ոչ որպես դոգմա, նախընտրելով դնել միայն հարցադրումներ։
Հյուսիսային ծովափիղ
Հյուսիսային ծովափիղ, կաթնասունների դասին պատկանոող տեսակ։ Գիշատիչ խոշոր կաթնասուն։
Նկարագրություն
Հյուսիսային ծովափիղը մի քանի անգամ փոքր է իր ազգական հարավային ծովափղից։ Արուները ունեն 6 մ երկարություն և կշռում են 2.7 տ։ Բաժանասեռությունը ավելի մեղմ է արտահայտված քան հարավային ծովափղի մոտ։ Արուների կնճիթը հասնում է 30 սմ-ի։
Բազմացում
Բազմացման շրջանն սկսվում է փետրվարին։ Հղիությունը տևում է 11 ամիս։ Ձագերը ծնվում են հաջորդ տարվա հունվար ամսին, իսկ ապրիլին կամ մայիսին ձագերը լքում են ծովափը։
Տարածվածություն
Ժամանակին հյուսիսային ծովափղերը տարածված էին Հյուսիսային Ամերիկայի հարավային մասերում՝ Ալյասկայից մինչև Ստորին Կալիֆոռնիա։ 19-րդ դարում սկսվեց նրանց գնդակահարումը։ Մարդիկ սկսեցին մեռած համարել կենդանիների այդ տեսակը։ Բայց նրանց մի մասը ողջ էր մնացել Գուադալուպեում (Isla Guadalupe)։ Նրանց վերցվեցին պաշտպանության տակ։
1930 թվականին հյուսիսային ծովափղերը բազմացման համար տեղափոխվել են Կալիֆոռնիայի մոտ գտնվող Չանել կղզի։ Ներկայումս հյուսիսային ծովափղերը հանդիպպում են շատ կղզիներում՝ աշխարհամասի արևելյան շրջաններում տարածված։ Հյուսիսում նրանց բնական արեալը հասնում է մինչև Ֆարոլոն կղզիների, իսկ բազմացման սեզոնի ընթացքում հասնում են մինչև Վանկուվեր ։
Նրանց թվաքանակն ամեն տարի աճում է 15 %-ով։
Անհպում վճարում
Անհպում խելացի քարտերը, որոնք գործում են որպես պահված արժեքի քարտեր, հիմնականում կիրառվում են տրանսպորտի ուղեվարձի վճարման համար, ինչպիսիք են Oyster քարտը կամ RioCard-ը։ Դրանք հաճախ կարող են ունենալ ոչ գնային արժեք (օրինակ՝ ամսական կտրոնները)՝ կանխիկ կամ էլեկտրոնային վճարումով գնված ուղեվարձի արժեքին համապատասխան։
Որոշ մատակարարներ պնդում են, որ անհպում գործարքը կարող է գրեթե երկու անգամ ավելի արագ լինել, քան սովորական կանխիկ, վարկային կամ դեբետային քարտով գնումը։ Քանի որ սովորաբար ստորագրություն կամ PIN-ի հաստատում չեն պահանջում, անհպում վճարումներ սովորաբար կատարում են ոչ մեծ արժողությամբ գնումների ժամանակ։ Խոշոր ֆինանսական հաստատությունները և միջազգային կորպորացիաներն այժմ հաճախորդներին առաջարկում են անհպում վճարային համակարգ, քանի որ անհպում քարտերը լայն տարածում են ստացել ԱՄՆ-ում, Կանադայում, Ավստրալիայում, Ֆրանսիայում, Նիդերլանդներում և այլուր, քանի որ սպառողները, օգտագործելով քարտը, ավելի շատ են գումար ծախսում փոքր գործարքներ կատարելու հնարավորության շնորհիվ։ Անհպում քարտերի քանակի աճի պայմաններում, այս մեթոդով վճարումների թիվը զգալիորեն ավելացել է հատկապես ծախսի սահմանաչափի բարձրացումից հետո։ Քարտով կատարված գնումներն այժմ գերազանցում են կանխիկով կատարվողներին, և օրինակ՝ Միացյալ Թագավորությունում կազմում են քարտով կատարված բոլոր գործարքների մոտավորապես մեկ երրորդը։ Անհպում վճարումները շատ հայտնի դարձան հատկապես Ավստրալիայում՝ 2019 թվականին գործածվելով առևտրային կետերի 55 տոկոսի կողմից ։
Քարտ թողարկողները նշում են, որ կմեծացնեն անհպում քարտերի հասանելիությունը սպառողների համար։ Միայն Մեծ Բրիտանիայում օգտագործվում են ավելի քան 58 միլիոն անհպում քարտ և ավելի քան 147,000 տերմինալ։ VISA-ի գնահատմամբ՝ մինչև 2020 թվականի վերջը ԱՄՆ-ում պետք է թողարկվեր 300 միլիոն անհպում քարտ՝ 2019 թվականին կանխատեսված 100 միլիոնի դիմաց։
1990–ականներից՝ 2000–ականներ
Mobil-ը այս տեխնոլոգիայի առաջին մշակողներից մեկն էր և դեռևս 1997 թվականին առաջարկեց իր անհպում "Speedpass" վճարային համակարգը Mobil–ի բենզալցակայանների համար։ Չնայած Mobil-ը միացել է Exxon-ին, ծառայությունը դեռևս գործում է բազմաթիվ ExxonMobil կայաններում։ Freedompay-ը նաև առաջինն էր անհպում վճարումներ առաջարկում Bank of America-ի և McDonald's-ի հետ համատեղ ։
2002 թվականին Philips-ը միավորվեց Sony-ի հետ՝ մշակելու NFC ստանդարտը ։ Այնուհետև Philips Semiconductors-ը դիմեց մերձդաշտային հաղորդակցության վեց հիմնական արտոնագրերը ստանալու համար, որոնք հորինել են ավստրիացի և ֆրանսիացի ինժեներներ Ֆրանց Ամտմանը և Ֆիլիպ Մոգարսը, որոնք 2015 թվականին ստացել են Եվրոպական գյուտարարի մրցանակը ։
2004 թվականի հուլիսին Sony-ն, որը Ճապոնիայում ներդրել էր անհպում RFID խելացի քարտը՝ FeliCa–ն, ներկայացրեց Osaifu-Keitai (おサイフケータイ) համակարգը (բառացի թարգմանությամբ՝ «դրամապանակ-հեռախոս»), որը մշակվել է NTTC DoCoaMo բջջային օպերատորի հետ Feli–ի բազմաթիվ համակարգերի վրա, ինչպիսին է 2006 թվականի հունվարի 28-ին ստեղծված Edy-ն Mobile Suica-ում, որը հիմնականում կիրառում էին JR East-ին պատկանող երկաթուղային ցանցերում ։
2005թ. հոկտեմբերին վայրկյանական անհպում վճարումը առաջին անգամ փորձարկեց Ֆրանսիան՝ 6 ամիս տևած փորձակման ընթացքում կիրառելով Orange-ի Samsung NFC սմարթֆոնը և գործակցելով Philips Semiconductors-ի հետ։ Առաջին անգամ «Fly Tag»-ի շնորհիվ համակարգը թույլ տվեց ստանալ նաև աուդիովիզուալ տեղեկություն, օրինակ՝ ավտոբուսների չվացուցակները կամ կինոթատրոնների թրեյլերները ։
2007 թվականին հունիսին Փարիզի տարբեր հաստատություններում անհպում բանկային քարտով վճարումը փորձարկումն անցել է արդեն չորս օպերատորների տրամադրված NFC սմարթֆոններով (Orange, Bouygues Telecom, SFR և NRJ Mobile)։ 2007 թվականի նոյեմբերի 5-ին Orange-ը և տրանսպորտային ընկերություններ SNCF-ը և Keolis-ը գործակցեցին մետրոյում, ավտոբուսում և TER գնացքներում 2 ամիս տևած անհպում վճարային համակարգը ։
Առաջին անհպում քարտերը Մեծ Բրիտանիայում թողարկել է Barclaycard-ը 2007 թվականի սեպտեմբերին ։ PayPass-ը 2007 թվականին Նյու Յորքում փորձարկեց աշխարհի առաջին NFC-ով միացված հեռախոսը՝ Nokia 6131 NFC-ն ։
2008 թվականի մարտին Eat-ը դարձավ առաջին ռեստորանային ցանցը, որն ընդունեց անհպում վճարումներ ։
2009 թվականի հունվարի 19-ին մերձդաշտային հաղորդակցությունն աշխարհում առաջին անգամ գործածվեց Չինաստանի տրամվայներում և ավտոբուսներում ։
2010-ականներ
2010 թվականի հունվարին Barclaycard-ը բջջային հեռախոսակապի Orange ընկերության հետ Մեծ Բրիտանիայում թողարկեց անհպում վարկային քարտ ։ Orange-ը և Barclaycard-ը 2009 թվականին նաև հայտարարել էին, որ կգործարկեն բջջային հեռախոս առանց կոնտակտային տեխնոլոգիայի ։
2005 թվականի հոկտեմբերից մինչև 2006 թվականի նոյեմբերը 27 օգտվողների հետ անցկացված փորձարկումից հետո ՝ 2010 թվականի մայիսի 21-ին, Nice Régie Lignes d'Azur-ի տրանսպորտային կառույցը Եվրոպայում հասարակական տրանսպորտի առաջին մատակարարն էր, որն առաջարկեց անհպում վճարումներ։ Իր տրամվայների և ավտոբուսների ցանցում կա՛մ NFC բանկային քարտով, կա՛մ սմարթֆոնի հավելվածով։ Առաջարկը ներառում էր նաև տրանսպորտային անվանումների վավերացում ու այդ անվանումների բեռնում սմարթֆոնի վրա՝ աբոնեմենտային անհպում քարտին կից ։ Այս ծառայությունը նախ փորձարկվել, այնուհետև ներդրվել է NFC սմարթֆոնների համար 2013 թվականի հունիսի 18-ին և 25-ին Քենի և Ստրասբուրգի տրամվայներում և ավտոբուսներում  ։ NFC-ն Սեուլ ում 2010 թվականի մարտին ներդրեց Homeplus առևտրային ընկերությունը, իսկ Տոկիո յում այն փորձարկվեց, այնուհետև ավելացվեց գոյություն ունեցող համակարգերին 2010 թվականի մայիսից։ NFC ստանդարտը առաջին անգամ մետրոյի ցանցում ներդրել է China Unicom-ը Պեկինում 2010 թվականի դեկտեմբերի 31-ին։
2011 թվականի հոկտեմբերին հայտնվեցին Mastercard PayPass և Visa payWave սերտիֆիկացումով առաջին բջջային հեռախոսները։ PayPass կամ payWave հաշիվը կարող է վերագրվել հեռախոսների մեջ ներկառուցված անվտանգ տարրին և/կամ SIM քարտին։
2013 թվականին Հոնկոնգում, գործածելով մերձդաշտային հաղորդակցության (NFC) տեխնոլոգիան, ստեղծվեց «3 Citi Wallet»–ը՝ շարժական դրամապանակի բազմաֆունկցիոնալ ծառայություն, որը ներառում էր բջջային վճարումներ, գործարքների պատմություն և որոնման գործառույթ, որը հաճախորդներին ուղղորդում էր իրենց մոտակայքում գտնվող լավագույն գործարքները։ 3Citi դրամապանակը գործածվում էր սմարթֆոնների լայն տեսականիների հետ՝ Samsung-ի, Sony-ի, HTC-ի, LG-ի և iPhone-ի։ Հոնկոնգում Visa payWave-ի ավելի քան 9000 ընթերցող սարք կարողացավ ընդունել անհպում վճարումներ հենց 1-ին օրը ։
2014 թվականի փետրվարին Mastercard-ը հայտարարեց, որ գործակցելու է Weve-ի հետ՝ կենտրոնանալով բջջային վճարումների վրա։ Գործակցության նպատակն էր նպաստել «անհպում բջջային վճարային համակարգերի» զարգացմանը՝ դրա համար ստեղծելով ունիվերսալ հարթակ Եվրոպայում ։
2014 թվականի սեպտեմբերի 9-ին Apple–ը, iPhone 6-ի թողարկմամբ, հայտարարեց Apple Pay–ի ստեղծման մասին, որը սմարթֆոնին ինտեգրված անհպում վճարումների սեփական համակարգ է ։
2014 թվականի սեպտեմբերին London's Tube-ի տրանսպորտը սկսեց ընդունել անհպում վճարումներ։ Ավարտված անհպում ճանապարհորդությունների թիվն այժմ գերազանցել է 300 միլիոնը։ 2015թ.-ի դեկտեմբերի 18-ին՝ ուրբաթ օրը, որն ամենածանրաբեռնվածն է, կատարվել է ռեկորդային 1,24 միլիոն ճանապարհորդություն ավելի քան 500 հազար եզակի անհպում քարտով ։
2016 թվականին Erste Group-ը Ավստրիայում գործարկեց միայն մերձդաշտային հաղորդակցության դեբետային քարտ։ Այն կարող է գործածվել ցանկացած NFC աջակցող տերմինալում՝ անսահմանափակ գումարով գործարքների համար, սակայն 25 եվրոյի սահմանաչափը գերազանցող գործարքների համար անհրաժեշտ էր PIN՝ գործարքը հաստատելու համար ։
2016–ին անհպում վճարումները սկսում են ավելի լայն տարածում ստանալ, քանի որ գնալով ավելի շատ սարքեր էին առաջարկում վճարման այս տարբերակը։
2020-ականներ
Քովիդ–19–ի համավարակի ընթացքում որոշ բանկեր բարձրացրին անհպում վճարման սահմանաչափերը ։ Միացյալ թագավորությունում 2020 թվականի մարտին չափը 30 ֆունտ ստերլինգից դարձավ 45 ։ Անհպում վճարումները համարվում են ավելի անվտանգ վճարային համակարգ՝ համեմատած կանխիկ փոխանցումների և Chip և PIN քարտերով վճարումների հետ։
Ընդունումն ու կիրառումը
Google Pay-ը Google-ի Android օպերացիոն համակարգով աշխատող սարքերի համար նախատեսված հավելված է, որը թույլ է տալիս օգտատերերին գնումներ կատարել NFC-ի միջոցով, որն ի սկզբանե պահանջում էր ֆիզիկական անվտանգ տարր, սակայն այն փոխարինվեց հյուրընկալող քարտի էմուլյացիայով, որը ներդրվել էր Android 4.4-ում (KitKat): Softcard (նախկինում հայտնի է որպես Isis շարժական դրամապանակ), Cityzi և Quick Tap դրամապանակները, օրինակ, օգտագործում են անվտանգ SIM քարտ՝ կոդավորված անձնական տեղեկությունները պահելու համար։ Միացված բջջային հեռախոսներով անհպում վճարումները դեռևս տեղի են ունենում փոքր մասշտաբով, սակայն ամեն ամիս ավելի ու ավելի շատ բջջային հեռախոսներ են հավաստագրվում ։
2012 թվականին Mastercard Advisors-ը գրեց, որ սպառողները, ամենայն հավանականությամբ, ավելի շատ փող կծախսեն՝ օգտագործելով իրենց քարտերը՝ փոքր գործարքների հեշտության շնորհիվ ։ Mastercard Կանադան ասում է, որ իր Mastercard անհպում RFID վարկային քարտերի օգտագործողները «մոտ 25 տոկոսով» ավելի շատ են ծախսում ։
2014 թվականի դեկտեմբերի դրությամբ Միացյալ Թագավորությունում օգտագործվել է մոտ 58 միլիոն անհպում միացված քարտ և ավելի քան 147,000 տերմինալ ։ 2017 թվականի հունիսին քարտով կատարված գնումները գերազանցել են կանխիկով կատարվողներին։ Հաղորդվում է, որ դա պայմանավորված է անհպում վճարումների աճով, որը կազմում է Միացյալ Թագավորությունում քարտային բոլոր գործարքների մոտավորապես մեկ երրորդը։ Այս մեթոդով վճարումների թիվը զգալիորեն աճել էր այն բանից հետո, երբ ծախսերի սահմանաչափը 20 ֆունտից բարձրացվեց մինչև 30 ֆունտ։
2018 թվականին Ավստրալիայի Westpac բանկային ընկերությունը բացահայտեց 2017 թվականի անհպում վճարումների վիճակագրությունը և զեկույցում պնդեց, որ անհպում վճարումները մոտեցել են հագեցվածության կետին՝ կիրառվելով գնումների ավելի քան 90%–ը կատարելիս։ Ավստրալական St.George բանկը հաղորդում է նույն ժամանակահատվածում օգտագործման 94,6%-ի մասին ։
Կուրոտակի
Կուրոտակի (黒滝村), Ճապոնիայի Նարա պրեֆեկտուրայի Յոսինո գավառում գտնվող գյուղ։ Գյուղի մակերեսը կազմում է 47,71 կմ², բնակչությունը՝ 738 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 15,47 մարդ/կմ²։
Անհպում վճարում
Ընդունումն ու կիրառումը
Visa-ի և ԱՄՆ այլ քարտ թողարկողների վերջին հայտարարությունները ցույց են տալիս, որ մոտ ապագայում նրանք կբարձրացնեն անհպում քարտերի հասանելիությունը ԱՄՆ սպառողների համար։ Visa-ի հաշվարկներով մինչև 2020 թվականի վերջը ԱՄՆ-ում պետք է թողարկվեր 300 միլիոն անհպում քարտ՝ 2019 թվականի վերջում կանխատեսված 100 միլիոնի դիմաց։
Կուրոտակի
Աշխարհագրական դիրք
Կուրոտակի գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Գոձյո քաղաքը, Յոսինո, Սիմոիտի ավանները և Կավակամի, Տենկավա գյուղերը։
Անհպում վճարում
Ընդունումն ու կիրառումը
Հեռահաղորդակցության օպերատորները սկսում են ներգրավվել անհպում վճարումների ոլորտ՝ գործածելով NFC-ով աշխատող հեռախոսներ։ Belgacom-ի Pingping-ն, օրինակ, ունի պահված արժեքի հաշիվ և Alcatel-Lucent-ի Touchatag-ի հետ գործակցության միջոցով ապահովում է անհպում վճարման գործառույթը։
Կուրոտակի
Բնակչություն
Կուրոտակի գյուղի բնակչությունը կազմում է 738 մարդ (2014 թվականի հուլիսի 1-ի տվյալների համաձայն), իսկ խտությունը՝ 15,47 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Անհպում վճարում
Ընդունումն ու կիրառումը
Խոշոր ֆինանսական կազմակերպությունները, որոնք այժմ առաջարկում են անհպում վճարային համակարգեր, ներառում են Mastercard–ը, China UnionPay–ը, Citibank–ը, JPMorgan Chase–ը, American Express–ը, KeyBank–ը, Barclays–ը, Barclaycard–ը, HSBC–ն, Lloyds Banking Group–ը, FreedomPay–ը, The Co-operative Bank–ը, Nationwide Building Society–ը և NatWest Group–ը։ Visa payWave-ը, American Express Expresspay-ը և Mastercard Contactless-ը անհպում վարկային քարտի օրինակներ են, որոնք լայն տարածում են գտել ԱՄՆ-ում և Մեծ Բրիտանիայում։
Կուրոտակի
Արտաքին հղումներ
Կատեգորիա:Ճապոնիայի գյուղեր Կատեգորիա:1912 թվականին հիմնադրված բնակավայրեր
Անհպում վճարում
Տեխնոլոգիա
EMV ստանդարտով վճարային տերմինալներում ընդունված է անհպում վճարումների երկու հիմնական ստանդարտի գործածում։